Greek Legal Document

Category: 122

Content:
65. ΑΠΟΦΑΣΗ ΕΕΤΤ Αριθ. 254/71 της 31 Μαΐου/26 Ιουν. 2002 (ΦΕΚ Β΄  791) Κανονισμός Εισαγωγής της Φορητότητας Αριθμών στην Ελληνική Αγορά. Για την παράταση ημερομηνίας έναρξης υλοποίησης και λειτουργίας της Εθνικής Βάσης Δεδομένων Αναφοράς για την Φορητότητα στην Ελλάδα (ΕΒΔΑΦ), βλ. την με αριθ. 300/22/5-23 Δεκ. 2003 (ΦΕΚ Β΄1915) απόφ. ΕΕΤΤ. Έχοντας υπόψη: α.το Ν. 2867/2000 «Οργάνωση και Λειτουργία των Τηλεπικοινωνιών και άλλες Διατάξεις» και ιδίως, το άρθρο 3 παρ. 14 και το άρθρο 7 παρ. 1 του Νόμου αυτού (ΦΕΚ 273/Α/2000), β.το Π.Δ. 165/1999 «Τροποποίηση του Ν. 2246/1994, όπως εκάστοτε ισχύει, σε συμμόρφωση: α) προς την Οδηγία 97/33/ΕΚ του Ευρωπαϊκού Κοινοβουλίου και του Συμβουλίου για τη Διασύνδεση στο χώρο των Tηλεπικοινωνιών, προκειμένου να διασφαλιστεί Καθολική Υπηρεσία και Διαλειτουργικότητα, με εφαρμογή των αρχών παροχής ανοικτού δικτύου (ΟΝΡ) και β) σε συμμόρφωση προς την Οδηγία 98/61/ΕΚ του Ευρωπαϊκού Κοινοβουλίου και του Συμβουλίου για την τροποποίηση της Οδηγίας 97/33/ΕΚ, σε ό,τι αφορά την Φορητότητα των Αριθμών και την Προεπιλογή Φορέα» (ΦΕΚ 159/Α/1999), γ.την Απόφασή της ΑΠ.: 206/2/29.1.2001 «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 127/Β/2001), δ.την Απόφασή της AΠ.: 207/6/2.2.2001 «Κανονισμός Διαχείρισης και Εκχώρησης Αριθμών του Εθνικού Σχεδίου Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 159/Β/2001), ε.τα αποτελέσματα της διενεργηθείσας από την ΕΕΤΤ Δημόσιας Διαβούλευσης για την Εισαγωγή της Προεπιλογής Φορέα και της Φορητότητας Αριθμών, σύμφωνα με την Απόφασή της ΑΠ.: 244/121/1.2.2002, στ.το γεγονός ότι από τις διατάξεις αυτής της Απόφασης δεν προκαλείται δαπάνη σε βάρος του Κρατικού Προϋπολογισμού, αποφασίζει: Άρθρο 1 Σκοπός-Πεδίο Εφαρμογής 1.Σκοπός της παρούσας Απόφασης είναι η θέσπιση κανόνων σχετικών με την εισαγωγή της διευκόλυνσης της φορητότητας αριθμών στην Ελληνική τηλεπικοινωνιακή αγορά. 2.Απαγορεύεται η φορητότητα μεταξύ υπηρεσιών που είναι ουσιωδώς διαφορετικές, ιδίως φορητότητα μεταξύ γεωγραφικού αριθμού και αριθμού κινητής τηλεφωνίας. Σελ. 386,406 Τεύχος      Σελ.        Άρθρο 8 Καταμερισμός του Κόστους Παροχής της Φορητότητας Αριθμών Ο καταμερισμός του κόστους παροχής της φορητότητας αριθμών πραγματοποιείται με βάση τις ακόλουθες αρχές που ισχύουν για όλους τους παρόχους, σταθερών και κινητών δικτύων καθώς και για τη φορητότητα γεωγραφικών, μη γεωγραφικών και αριθμών κινητής τηλεφωνίας. Τμήμα Α: Κόστος Εγκατάστασης Κάθε πάροχος αναλαμβάνει το κόστος εγκατάστασης το οποίο απαιτείται για την προετοιμασία του δικτύου του για την εισαγωγή και παροχή της υπηρεσίας φορητότητας αριθμών. Το κόστος αυτό περιλαμβάνει, ιδίως, το κόστος για την αναβάθμιση των δικτύων και των απαραίτητων συστημάτων πληροφορικής. (Μετά τη σελ. 386,408) Σελ. 386,409 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.65 Τμήμα Β: Κόστος Συναλλαγής 1.Ο πάροχος-δότης δύναται να ζητήσει από τον πάροχο-δέκτη μόνο την καταβολή του κόστους συναλλαγής που αφορά τη διαδικασία διεκπεραίωσης μιας αίτησης για φορητότητα αριθμού και τη μεταφορά του από το δίκτυο του παρόχου-δότη. Το ποσό αυτό είναι εύλογο και προσδιορίζεται από τις εργασίες που πραγματοποιούνται για τη διεκπεραίωση της αίτησης φορητότητας και όχι τις διαδικασίες που απαιτούνται μέχρι την αποσύνδεση του συνδρομητή ούτε τις διαδικασίες αλλαγών στις πληροφορίες δρομολόγησης. Το ποσό αυτό υπόκειται σε έγκριση από την ΕΕΤΤ. 2.Οι συνδρομητές του παρόχου-δότη δεν επιβαρύνονται άμεσα από αυτόν για την παροχή της διευκόλυνσης φορητότητας. Τμήμα Γ: Επιπρόσθετο Κόστος Δρομολόγησης 1.Το επιπρόσθετο κόστος δρομολόγησης περιλαμβάνει το κόστος επαναδρομολόγησης και το κόστος μεταφοράς. Το κόστος επαναδρομολόγησης αφορά στη λήψη της πληροφορίας για την ταυτότητα του παρόχου-δέκτη. Το κόστος μεταφοράς αφορά στο κόστος που απαιτείται για τη μεταβίβαση της κλήσης στο δίκτυο του παρόχου-δέκτη. 2.Στην περίπτωση που ο πάροχος από το δίκτυο του οποίου εκκινεί η κλήση είναι υπεύθυνος για τη διασφάλιση της σωστής δρομολόγησης κλήσεων προς αριθμούς οι οποίοι έχουν μεταφερθεί (ανεξάρτητη λύση), ισχύουν τα εξής : α.Ο πάροχος από το δίκτυο του οποίου προέρχονται κλήσεις αναλαμβάνει το κόστος που σχετίζεται με την ενημέρωση των δεδομένων δρομολόγησης. β.Ο πάροχος από το δίκτυο του οποίου εκκινεί η κλήση αναλαμβάνει το κόστος επαναδρομολόγησης και το κόστος μεταφοράς. γ.Οι πάροχοι που κατόπιν συμφωνίας αναλαμβάνουν την παροχή υπηρεσιών επαναδρομολόγησης ή/και μεταφοράς δικαιούνται να ανακτήσουν το κόστος αυτό από τον πάροχο από το δίκτυο του οποίου εκκινεί η κλήση. δ.Στην περίπτωση τηλεπικοινωνιακών οργανισμών με σημαντική ισχύ στην αγορά, το κόστος για την παροχή υπηρεσιών μεταφοράς αποτελεί τμήμα του Υποδείγματος Προσφοράς Διασύνδεσης το οποίο έχουν, ενώ στις υπόλοιπες περιπτώσεις καθορίζεται κατόπιν διμερών συμφωνιών μεταξύ των παρόχων. ε.Το κόστος επαναδρομολόγησης  καθορίζεται με διμερείς συμφωνίες μεταξύ των παρόχων. Στην περίπτωση τηλεπικοινωνιακών οργανισμών με σημαντική ισχύ στην αγορά, το κόστος για την παροχή  Σελ. 386,410 Τεύχος      Σελ.        υπηρεσιών επαναδρομολόγησης αποτελεί τμήμα του Υποδείγματος Προσφοράς Διασύνδεσης που έχουν. 3.Στην περίπτωση που ο πάροχος στον οποίο έχει πρωτογενώς από την ΕΕΤΤ εκχωρηθεί η ομάδα αριθμών που ανήκει ο μεταφερόμενος αριθμός είναι υπεύθυνος για τη διασφάλιση της σωστής δρομολόγησης κλήσεων προς αριθμούς οι οποίοι έχουν μεταφερθεί (αμοιβαία εξαρτημένη λύση), ισχύουν τα εξής : α.Ο πάροχος στον οποίο έχει πρωτογενώς από την ΕΕΤΤ εκχωρηθεί η ομάδα αριθμών που ανήκει ο μεταφερόμενος αριθμός δύναται να ανακτήσει από τον πάροχο-δέκτη το κόστος μεταφοράς για κλήσεις που εκκινούν από δίκτυα διαφορετικά από το δικό του, αλλά όχι και το κόστος επαναδρομολόγησης. β.Το κόστος μεταφοράς που αφορά οργανισμούς με σημαντική ισχύ στην αγορά αποτελεί τμήμα του Υποδείγματος Προσφοράς Διασύνδεσης το οποίο έχουν, ενώ για τους υπόλοιπους τηλεπικοινωνιακούς παρόχους προκύπτει κατόπιν διμερών συμφωνιών. Τμήμα Δ: Τέλη Χρήσης Μεταφερθέντων Αριθμών 1.Το ποσό που αντιστοιχεί στα τέλη χρήσης των αριθμών που έχουν μεταφερθεί καταβάλλονται από τον πάροχο-δέκτη απευθείας στον πάροχο στον οποίο έχουν πρωτογενώς εκχωρηθεί από την ΕΕΤΤ οι ομάδες αριθμών όπου ανήκουν οι αριθμοί που έχουν μεταφερθεί. 2.Ο υπολογισμός του ανωτέρω ποσού γίνεται με βάση τα ισχύοντα τέλη χρήσης αριθμών, όπως καθορίζονται από τις σχετικές αποφάσεις της ΕΕΤΤ. 22.ΔΑ.α.65 Οργάνωση και Λειτουργία των Τηλεπικοινωνιών - Ε.Ε.Τ.Τ. «Άρθρο 9 Διαδικασίες Παροχής της Φορητότητας Αριθμών 1.Η διαδικασία παροχής της φορητότητας αριθμών είναι μονοαπευθυντική. Ο συνδρομητής που επιθυμεί να μεταφέρει τον αριθμό του, απευθύνεται μόνο στον πάροχο-δέκτη για την παροχή της εν λόγω υπηρεσίας και υποβάλλει τη σχετική αίτησή του στον πάροχο-δέκτη, ο οποίος μεριμνά για την διεκπεραίωσή της σύμφωνα με την παρούσα. 2.Ο πάροχος-δέκτης είναι υποχρεωμένος να ενημερώνει τους συνδρομητές που ενδιαφέρονται να μεταφέρουν τον αριθμό τους σχετικά με την τιμολόγηση και τη χρέωση των παρεχομένων υπηρεσιών. 3.Οι τηλεπικοινωνιακοί πάροχοι δεν περιορίζουν καθ' οιονδήποτε τρόπο την παροχή και προώθηση της φορητότητας αριθμών στην Ελληνική αγορά προς τους συνδρομητές. Συγκεκριμένα, οι τηλεπικοινωνιακοί πάροχοι εξασφαλίζουν ότι οι παρεχόμενες δυνατότητες εξυπηρέτησης ή/και οι όροι παροχής νέων συνδέσεων δεν διαφοροποιούνται ούτε περιορίζονται στο ελάχιστο σε περίπτωση που ο συνδρομητής αιτείται και την παροχή της διευκόλυνσης της φορητότητας αριθμών. Οι τηλεπικοινωνιακοί πάροχοι εξασφαλίζουν ιδίως ότι οι αιτήσεις φορητότητας υποβάλλονται σε όλα τα σημεία υποβολής αιτήσεων νέων συνδέσεων. 4.α)Τα αιτήματα φορητότητας δύνανται να υποβάλλονται τηλεφωνικά μέσω κλήσεων, οι οποίες κατόπιν σχετικής ενημέρωσης του συνδρομητή δύνανται να μαγνητοφωνούνται. β)Οι αιτήσεις φορητότητας υποβάλλονται από τον συνδρομητή έντυπα, με τηλεομοιοτυπία ή, εφόσον αυτό υποστηρίζεται από τους παρόχους, ηλεκτρονικά με χρήση ηλεκτρονικής υπογραφής. γ)Η αίτηση φορητότητας αποτελεί ταυτόχρονα και αίτηση διακοπής των παρεχόμενων από τον πάροχο-δότη υπηρεσιών. 5.α)Ο πάροχος-δέκτης δεν υποχρεούται στην αποστολή των πρωτότυπων αιτήσεων φορητότητας καθώς και των ενδεχόμενων συνοδευτικών δικαιολογητικών στον πάροχο-δότη αλλά υποχρεούται στην φύλαξή τους σε σχετικό αρχείο. β)Σε περίπτωση που ο πάροχος-δότης υποβάλει εύλογο αίτημα υποβολής ακριβών αντιγράφων των αιτήσεων φορητότητας καθώς και των ενδεχόμενων συνοδευτικών δικαιολογητικών, ο πάροχος-δέκτης είναι υποχρεωμένος να τα υποβάλει στον πάροχοδότη, χωρίς αυτό να επηρεάζει την διεκπεραίωση της αίτησης φορητότητας. 6.Τα αιτήματα φορητότητας προωθούνται από τον πάροχο - δέκτη μέσω της ΕΒΔΑΦ στον πάροχοδότη εντός το πολύ δύο (2) εργάσιμων ημερών. Πιθανή χρονική απόκλιση από την ανωτέρω προθεσμία, από κοινού συμφωνημένη μεταξύ των εμπλεκομένων μερών, δεν θα επηρεάζει το συνολικό χρόνο διεκπεραίωσης της αίτησης και μεταφοράς του αριθμού, όπως αυτός προσδιορίζεται στην παρ. 17 του παρόντος άρθρου. 7.Στην περίπτωση που η αίτηση φορητότητας υποβάλλεται από συνδρομητή του οποίου τα στοιχεία είναι διαθέσιμα στον πάροχο-δότη τότε στην αίτηση πρέπει να αναγράφονται οπωσδήποτε τα ακόλουθα στοιχεία: Επώνυμο και Όνομα (Επωνυμία σε περίπτωση νομικού προσώπου), ΑΦΜ (εφόσον είναι κάτοχος ΑΦΜ), αριθ. Δελτίου Ταυτότητας ή Διαβατηρίου σε περιπτώσεις όπου δεν είναι κάτοχος ΑΦΜ, και αριθμό (ή ομάδα αριθμών) τηλεφώνου και είδος σύνδεσης, στοιχεία τα οποία ελέγχονται και πιστοποιούνται από τον πάροχο-δέκτη. Η απαρίθμηση των ανωτέρω στοιχείων είναι περιοριστική. Η μη διάθεση από τον πάροχο-δότη κάποιας από τις ανωτέρω απαιτούμενες πληροφορίες δεν δύναται να αποτελέσει λόγο απόρριψης της αίτησης φορητότητας του συνδρομητή. 8.Στην περίπτωση αίτησης φορητότητας για συνδρομητές προπληρωμένου χρόνου στην κινητή τηλεφωνία, των οποίων τα στοιχεία δεν είναι διαθέσιμα στον πάροχο-δότη, σύμφωνα με τα οριζόμενα στο ν. 2774/1999 «Προστασία δεδομένων προσωπικού χαρακτήρα στον τηλεπικοινωνιακό τομέα», ισχύουν τα ακόλουθα: α)Η αίτηση περιλαμβάνει τα ακόλουθα στοιχεία: i)Τον αριθμό τηλεφώνου του οποίου ζητείται η φορητότητα ii)Τον κωδικό της κάρτας SIM που αναγράφεται στο εξωτερικό μέρος της κάρτας β)Η απαρίθμηση των ανωτέρω στοιχείων είναι περιοριστική. Η ακρίβεια τους ελέγχεται και πιστοποιείται από τον πάροχο-δέκτη. 9.Ο πάροχος-δότης που λαμβάνει μέσω της ΕΒΔΑΦ το αίτημα φορητότητας από τον πάροχοδέκτη οφείλει να προβεί στη διακοπή της σύνδεσης και το κλείσιμο του λογαριασμού, εκτός από τις ακόλουθες περιοριστικά αναφερόμενες περιπτώσεις: Α.Στην περίπτωση αιτήσεων φορητότητας αριθμών σταθερής τηλεφωνίας: Α1.Τα στοιχεία του αιτούντος συνδρομητή, ήτοι για τα φυσικά πρόσωπα επώνυμο, όνομα και για τα νομικά πρόσωπα η επωνυμία διαφέρουν από τα αντίστοιχα στοιχεία που έχει στην κατοχή του. (Μετά τη σελ. 386,410) Σελ. 386,411 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.65 Α2.Το Α.Φ.Μ. ή εάν πρόκειται για φυσικό πρόσωπο που δεν είναι κάτοχος Α.Φ.Μ., ο Αριθ. Δελτίου Ταυτότητας ή Διαβατηρίου διαφέρουν από τα αντίστοιχα στοιχεία που έχει στην κατοχή του. Σε περίπτωση αλλαγής του αριθμού Δελτίου Ταυτότητας ή Διαβατηρίου, οπότε και απόρριψης της αίτησης από τον πάροχο-δότη λόγω μη συμφωνίας του αριθ. Δελτίου Ταυτότητας ή του αριθ. Διαβατηρίου, ο συνδρομητής δύναται να υποβάλλει νέα αίτηση επισυνάπτοντας αντίγραφο του ισχύοντος αριθμού Δελτίου Ταυτότητας ή Διαβατηρίου. Το ανωτέρω αντίγραφο του Α.Δ.Τ. ή του Διαβατηρίου κοινοποιείται από τον πάροχο-δέκτη στον πάροχοδότη, ο οποίος οφείλει να ενημερώσει τα στοιχεία που τηρεί και να προβεί σε αποδοχή της αίτησης. A3.Ο αριθμός τηλεφώνου διαφέρει από τα αντίστοιχα στοιχεία που έχει στην κατοχή του (περιλαμβάνοντας και το είδος της σύνδεσης π.χ. ISDN, PSTN). Α4.Στην περίπτωση αίτησης φορητότητας για ομάδα (μπλοκ) αριθμών, τα στοιχεία της ομάδας αυτής διαφέρουν από τα αντίστοιχα στοιχεία που έχει στην κατοχή του (ενδεικτικά MSN αριθμοί που δεν περιλαμβάνονται ή κάποιοι εκ των αριθμών της ομάδας είναι απενεργοποιημένοι). Α5. Αν ο συνδρομητής, κατά την ημερομηνία υποβολής της αίτησης φορητότητας, βρίσκεται νομίμως σε διακοπή παροχής τηλεπικοινωνιακής υπηρεσίας λόγω ληξιπρόθεσμης και απαιτητής οφειλής του στο δίκτυο του παρόχου-δότη, σύμφωνα με την οριζόμενη διαδικασία στο άρθρο 9 του ν. 2867/2000, όπως εκάστοτε ισχύει. Μόλις η σχετική οικονομική εκκρεμότητα διευθετηθεί αίρεται ο λόγος άρνησης του παρόχου-δότη. Β.Στην περίπτωση αιτούντος συνδρομητή κινητής τηλεφωνίας, του οποίου τα στοιχεία είναι διαθέσιμα στον πάροχο - δότη και τα οποία χρησιμοποιούνται για την ταυτοποίησή του: Β1.Τα στοιχεία του αιτούντος συνδρομητή, ήτοι για τα φυσικά πρόσωπα επώνυμο, όνομα και για τα νομικά πρόσωπα η επωνυμία διαφέρουν από τα αντίστοιχα στοιχεία που έχει στην κατοχή του. Β2.Το Α.Φ. Μ. ή εάν πρόκειται για φυσικό πρόσωπο που δεν είναι κάτοχος Α.Φ.Μ., ο Αριθ. Δελτίου Ταυτότητας ή Διαβατηρίου διαφέρουν από τα αντίστοιχα στοιχεία που έχει στην κατοχή του. Σε περίπτωση αλλαγής του αριθμού Δελτίου Ταυτότητας ή Διαβατηρίου, οπότε και απόρριψης της αίτησης από τον πάροχο-δότη λόγω μη συμφωνίας του αριθ. Δελτίου Ταυτότητας ή του αριθ. Διαβατηρίου, ο συνδρομητής δύναται να υποβάλλει νέα  Σελ. 386,412 Τεύχος      Σελ.        αίτηση επισυνάπτοντας αντίγραφο του ισχύοντος Α.Δ.Τ. ή Διαβατηρίου. Το ανωτέρω αντίγραφο του Α.Δ.Τ. ή του Διαβατηρίου κοινοποιείται από τον πάροχο-δέκτη στον πάροχο-δότη, ο οποίος οφείλει να ενημερώσει τα στοιχεία που τηρεί και να προβεί σε αποδοχή της αίτησης. Β3.Ο αριθμός τηλεφώνου, διαφέρει από τα αντίστοιχα στοιχεία που έχει στην κατοχή του. Β4.Στην περίπτωση αίτησης φορητότητας για ομάδα (μπλοκ) αριθμών, τα στοιχεία της ομάδας αυτής διαφέρουν από τα αντίστοιχα στοιχεία που έχει στην κατοχή του (ενδεικτικά κάποιοι εκ των αριθμών της ομάδας είναι απενεργοποιημένοι). Β5.Στην περίπτωση αίτησης φορητότητας για πρωτεύοντες και δευτερεύοντες αριθμούς (datan fax) κινητής τηλεφωνίας, στην αίτηση περιλαμβάνεται μόνο ο δευτερεύων αριθμός. Β6.Αν ο συνδρομητής, κατά την ημερομηνία υποβολής της αίτησης φορητότητας, βρίσκεται νομίμως σε διακοπή παροχής τηλεπικοινωνιακής υπηρεσίας λόγω ληξιπρόθεσμης και απαιτητής οφειλής του στο δίκτυο του παρόχου-δότη, σύμφωνα με την οριζόμενη διαδικασία στο άρθρο 9 του ν. 2867/2000, όπως εκάστοτε ισχύει. Μόλις η σχετική οικονομική εκκρεμότητα διευθετηθεί, αίρεται ο λόγος άρνησης του παρόχου-δότη. Γ.Στην περίπτωση αιτούντων συνδρομητών προπληρωμένου χρόνου στην κινητή τηλεφωνία, των οποίων τα στοιχεία δεν είναι διαθέσιμα στον πάροχο-δότη: Γ1.Ο κωδικός της κάρτας SIM που αναγράφεται στο εξωτερικό μέρος της κάρτας SIM διαφέρει από τα αντίστοιχα στοιχεία που έχει στην κατοχή του. 22.ΔΑ.α.65 Οργάνωση και Λειτουργία των Τηλεπικοινωνιών - Ε.Ε.Τ.Τ. Γ2.Ο αριθμός τηλεφώνου διαφέρει από τα αντίστοιχα στοιχεία που έχει στην κατοχή του. 10.Ο πάροχος-δότης στις ανωτέρω περιπτώσεις απόρριψης της αίτησης φορητότητας οφείλει να γνωστοποιήσει την αρνητική του απάντηση στον πάροχο-δέκτη αναλύοντας τους λόγους απόρριψης, το αργότερο εντός δύο (2) εργάσιμων ημερών. Πιθανή χρονική απόκλιση από την ανωτέρω προθεσμία, από κοινού συμφωνημένη μεταξύ των εμπλεκομένων μερών, δεν θα επηρεάζει το συνολικό χρόνο διεκπεραίωσης της αίτησης και μεταφοράς του αριθμού, όπως αυτός προσδιορίζεται στην παρ. 17 του παρόντος άρθρου. Σε περίπτωση άπρακτης παρόδου της ανωτέρω προθεσμίας τεκμαίρεται ότι ο πάροχος-δότης απάντησε θετικά στην αίτηση διακοπής. Ο πάροχος-δέκτης υποχρεούται εντός αποκλειστικής προθεσμίας δύο (2) εργασίμων ημερών από την κοινοποίηση της απόρριψης της αίτησης μέσω της ΕΒΔΑΦ να ενημερώσει με κάθε πρόσφορο τρόπο το συνδρομητή για τον ακριβή λόγο απόρριψης της αίτησής του και να τον πληροφορήσει για τις ενέργειες στις οποίες πρέπει να προβεί για την επιτυχή διεκπεραίωση της αίτησής του. 11.Ο συνδρομητής έχει δικαίωμα φορητότητας ακόμη και αν συνδέεται με τον πάροχο με σύμβαση ορισμένου χρόνου. Το δικαίωμα αυτό δεν περιορίζει στο ελάχιστο τις υποχρεώσεις του συνδρομητή που απορρέουν από τη συγκεκριμένη σύμβαση. 12.Ο συνδρομητής διατηρείτο δικαίωμα να υποβάλλει αίτημα ακύρωσης της αίτησης φορητότητας οποιαδήποτε στιγμή μέχρι την ενεργοποίηση της νέας του κάρτας SIM εάν πρόκειται για συνδρομητή κινητής τηλεφωνίας ή αντίστοιχα την εγκατάσταση της νέας γραμμής εάν πρόκειται για συνδρομητή σταθερής τηλεφωνίας. 13.Τα αιτήματα ακύρωσης της αίτησης και οι καταγγελίες υποβάλλονται έντυπα, με τηλεομοιοτυπία ή, εφόσον αυτό υποστηρίζεται από τους παρόχους, ηλεκτρονικά με χρήση ηλεκτρονικής υπογραφής από τους συνδρομητές στον πάροχο-δέκτη. Ο πάροχος-δέκτης υποβάλλει τα αιτήματα ακύρωσης στον πάροχο-δότη εντός δύο (2) εργάσιμων ημερών από τη λήψη τους. 14.Για το κλείσιμο του λογαριασμού, ο πάροχοςδότης εισπράττει τα οφειλόμενα απευθείας από τον συνδρομητή. Η καταβολή των οφειλομένων δεν αποτελεί προϋπόθεση για την διακοπή της σύνδεσης και τη μεταφορά του αριθμού. 15.Στην περίπτωση που γίνεται η εγκατάσταση καινούργιας γραμμής από τον πάροχο-δέκτη, τότε πρέπει να εξασφαλιστεί η αδιάλειπτη παροχή εξερχομένων κλήσεων και η ελαχιστοποίηση οποιασδήποτε διακοπής εισερχομένων κλήσεων. Ο πάροχοςδέκτης είναι υπεύθυνος για την ενημέρωση των συνδρομητών σχετικά με τη μεταφορά του αριθμού. 16.Για την οργάνωση της μεταφοράς μπορούν να ακολουθηθούν διάφορες διαδικασίες, λαμβάνοντας υπόψη και τη σχετική επιθυμία του συνδρομητή, όπως: α.απενεργοποίηση από τον πάροχο-δότη και εφαρμογή της νέας δρομολόγησης τη χρονική στιγμή που θα καθοριστεί από τον πάροχο-δέκτη. β.απενεργοποίηση από τον πάροχο-δότη και εφαρμογή της νέας δρομολόγησης οποιαδήποτε στιγμή μέσα σε ένα διάστημα δέκα (10) εργάσιμων ημερών, με τον πάροχο-δέκτη να ξεκινά τη διαδικασία της απενεργοποίησης χρησιμοποιώντας αυτοματοποιημένη μέθοδο ελέγχου από το χώρο του συνδρομητή ή αλλού. 17.Ο χρόνος διεκπεραίωσης της μεταφοράς αριθμού δεν δύναται να υπερβαίνει τις δέκα (10) εργάσιμες ημέρες, εκτός αν στην αίτησή του ο συνδρομητής καθορίσει διαφορετικό χρονικό διάστημα για τη διεκπεραίωση, το οποίο σε καμία περίπτωση δεν δύναται να υπερβαίνει τις δεκαπέντε(15) εργάσιμες ημέρες. 18.Η διαδικασία ενεργοποίησης της φορητότητας αριθμού πρέπει να εξασφαλίζει κατά το μέγιστο δυνατόν αδιάκοπη παροχή υπηρεσιών στο συνδρομητή. Σε περίπτωση που εμφανιστούν προβλήματα κατά τη διαδικασία μεταφοράς ενός αριθμού και πριν την ολοκλήρωσή της, θα καταβάλλεται κάθε εύλογη προσπάθεια αυτά να λύνονται εντός 24 ωρών. Η προσπάθεια αυτή περιλαμβάνει, εάν χρειαστεί, και την αποκατάσταση της αρχικής υπηρεσίας από τον πάροχο-δότη. Για αυτό, ο πάροχος-δότης πρέπει να διατηρεί τις απαραίτητες πληροφορίες έτσι ώστε να μπορεί να αποκαταστήσει την αρχική υπηρεσία μέσα σε 24 ώρες μετά από σχετική αίτηση του παρόχου δέκτη. Ο πάροχος-δότης και ο πάροχος-δέκτης μεριμνούν ιδιαίτερα για την αδιάλειπτη παροχή υπηρεσιών κατά τη διάρκεια της μεταφοράς σε περιπτώσεις όπου εξυπηρετείται ιδιαίτερη κοινωνική ανάγκη, όπως στα νοσοκομεία. (Μετά τη σελ. 386,412) Σελ. 386,413 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.65 19.Στην περίπτωση που οι αιτήσεις φορητότητας αριθμών συνοδεύονται με αιτήσεις αποδεσμοποίησης τοπικών βρόχων, οι τηλεπικοινωνιακοί πάροχοι οφείλουν να μεριμνούν για την ελαχιστοποίηση του χρόνου μη παροχής υπηρεσιών στους συνδρομητές». Το άρθρ. 9, όπως είχε αντικατασταθεί από το άρθρ. 1 της με αριθ. 300/23/5-23 Δεκ. 2003 (ΦΕΚ Β΄ 1915) απόφ. ΕΕΤΤ, αντικαταστάθηκε και πάλι ως άνω από το άρθρ. 2 με αριθ. 351/75/20-27 Μαΐου 2005 (ΦΕΚ Β΄ 717) απόφ. ΕΕΤΤ. Σύμφωνα δε με την παρ. 2 άρθρ. 4 της ως άνω απόφ. ΕΕΤΤ αριθ. 351/75/2005 ορίστηκε ότι: «Για την υλοποίηση των οριζομένων στις παραγράφους 4, 7, 8 και 9 του άρθρ. 9 «Διαδικασίες Παροχής της φορητότητας Αριθμών» παρέχεται σε όλα τα εμπλεκόμενα μέρη προθεσμία τριών (3) μηνών από την έναρξη ισχύος της παρούσας απόφασης εντός της οποίας οφείλουν να προβούν σε όλες τις αναγκαίες ενέργειες σε εφαρμογή των ανωτέρω». Άρθρο 10 Εθνική Βάση Δεδομένων Φορητότητας 1.Για τη διευκόλυνση παροχής της φορητότητας αριθμών εγκαθίσταται το συντομότερο δυνατόν και πάντως όχι αργότερα από την 1η Ιουλίου 2003, Εθνική Βάση Δεδομένων Αναφοράς για τη Φορητότητα (ΕΒΔΑΦ). Η ΕΒΔΑΦ χρησιμοποιείται για τη φορητότητα όλων των αριθμών για τους οποίους είναι δυνατή η φορητότητα (γεωγραφικών και μη γεωγραφικών αριθμών και αριθμών κινητής τηλεφωνίας). 2.Η ΕΒΔΑΦ συνδέεται με τις βάσεις δεδομένων όλων των παρόχων χρησιμοποιώντας τυποποιημένη υποδομή επικοινωνίας, η οποία υποστηρίζει την ανταλλαγή πληροφοριών μεταξύ του παρόχου-δότη και του παρόχου-δέκτη και τη μαζική αποστολή προς όλους τους παρόχους των αλλαγών σχετικά με τη δρομολόγηση ως αποτέλεσμα της μεταφοράς αριθμών. 3.Η παροχή επιπρόσθετων υπηρεσιών στην ΕΒΔΑΦ μπορεί να γίνει με Απόφαση της ΕΕΤΤ, αφού ακολουθηθεί η διαδικασία που προβλέπεται στο άρθρο 14 της παρούσας Απόφασης. 4.Ο λειτουργός και διαχειριστής της ΕΒΔΑΦ επιλέγεται από την ΕΕΤΤ ανά πενταετία με διαγωνιστική διαδικασία, σύμφωνα με τις διατάξεις της κείμενης νομοθεσίας. Ο υποψήφιος Ανάδοχος μπορεί να είναι είτε ένας ανεξάρτητος των παρόχων Σελ. 386,414 Τεύχος      Σελ.         οργανισμός είτε κοινοπραξία όλων των τηλεπικοινωνιακών παρόχων. Ο λειτουργός και διαχειριστής της ΕΒΔΑΦ λειτουργεί υπό την εποπτεία της ΕΕΤΤ, διαχειρίζεται και συντονίζει όλες τις δραστηριότητες που σχετίζονται με τη βάση δεδομένων αναφοράς και παρέχει υπηρεσίες υποστήριξης σε όλους ανεξαιρέτως τους τηλεπικοινωνιακούς παρόχους με ίσους όρους, διαφάνεια, αντικειμενικότητα και χωρίς διακρίσεις. 5.Η ΕΕΤΤ αναλαμβάνει το κόστος αγοράς του λογισμικού για τη διαχείριση της ΕΒΔΑΦ, η οποία είναι στην ιδιοκτησία της ΕΕΤΤ. 6.Οι τηλεπικοινωνιακοί πάροχοι αναλαμβάνουν το ετήσιο κόστος συντήρησης και λειτουργίας της ΕΒΔΑΦ και το κόστος του απαιτούμενου υλικού (hardware). Το ετήσιο κόστος συντήρησης και λειτουργίας της ΕΒΔΑΦ και το κόστος του απαιτούμενου υλικού κατανέμεται μεταξύ των παρόχων λαμβάνοντας υπόψη το γεγονός ότι όλοι οι πάροχοι, άμεσα ή έμμεσα χρησιμοποιούν την περιεχόμενη στην ΕΒΔΑΦ πληροφορία καθώς και το πλήθος των αριθμών που έχουν μεταφερθεί στο δίκτυο κάθε παρόχου. 7.Οι τηλεπικοινωνιακοί πάροχοι αναλαμβάνουν το κόστος σύνδεσής τους με την ΕΒΔΑΦ. Το κόστος αυτό βαρύνει καθέναν από τους παρόχους για το δίκτυό του. 22.ΔΑ.α.65 Οργάνωση και Λειτουργία των Τηλεπικοινωνιών - Ε.Ε.Τ.Τ. «Άρθρο 11 Προστασία Καταναλωτή 1.Οι τηλεπικοινωνιακοί πάροχοι αναπτύσσουν συστήματα πληροφόρησης και ενημέρωσης των καταναλωτών και διαδικασίες προστασίας τους ώστε το κοινό να κατανοήσει, ιδίως τις επιλογές που έχει και τον τρόπο λειτουργίας των παρεχόμενων υπηρεσιών φορητότητας. Οι τηλεπικοινωνιακοί πάροχοι υποχρεούνται να παρέχουν πληροφορίες σχετικά με τη φορητότητα αριθμών σε όλα τα σημεία παροχής νέων συνδέσεων. 2.Οι τηλεπικοινωνιακοί πάροχοι οφείλουν να αναπτύσσουν συστήματα πληροφόρησης των συνδρομητών τους κατόπιν αιτήματός τους σχετικά με τη διαφορά στη χρέωση της κλήσης σε σχέση με τα τιμολόγια που ισχύουν για κλήσεις προς τον πάροχο στον οποίο έχει πρωτογενώς εκχωρηθεί η αντίστοιχη ομάδα αριθμών και η οποία οφείλεται στη μεταφορά του καλούμενου αριθμού σε άλλον πάροχο. 3.Η δημιουργία και η λειτουργία της ΕΒΔΑΦ καθώς και η διεκπεραίωση των αιτήσεων φορητότητας πρέπει να είναι σύμφωνες με την κείμενη νομοθεσία που διέπει την προστασία δεδομένων προσωπικού χαρακτήρα. 4.Οι παραπάνω διατάξεις δεν περιορίζουν σε τίποτα τα δικαιώματα των συνδρομητών με βάση τη νομοθεσία για τα δικαιώματα προστασίας καταναλωτή και ιδιαίτερα τα άρθρα 4 και 8του νόμου 2251/94 (ΦΕΚ 191/Α/1994), την εγκυρότητα των όρων συμβάσεων προσχώρησης σύμφωνα με το άρθρο 2 του νόμου 2251/1994 (ΦΕΚ 191/Α/1994) και το άρθρο 281 του ΑΚ και τη νομοθεσία περί προστασίας δεδομένων προσωπικού χαρακτήρα, ιδιαίτερα το άρθρο 4 παρ. 2, 3, 4 και 5 και τα άρθρα 5 και 8 του νόμου 2774/1999 (ΦΕΚ287/Α/1999) περί προστασίας δεδομένων προσωπικού χαρακτήρα στον τηλεπικοινωνιακό τομέα. 5.Εάν κάποιος πάροχος ή προστηθείς του δηλώσει ανακριβώς τα στοιχεία κάποιου προσώπου ως συμφωνούντος με την ενεργοποίηση ή/ και ακύρωση φορητότητας και παραβιάζει τις διατάξεις του παρόντος κανονισμού επιβάλλονται σε αυτόν διοικητικές κυρώσεις σύμφωνα με την ισχύουσα νομοθεσία». Το άρθρ. 11 αντικαταστάθηκε ως άνω από το άρθρ. 3 της με αριθ. 351/75/20-27 Μαΐου 2005 (ΦΕΚ Β΄ 717), απόφ. ΕΕΤΤ. Άρθρο 12 Διαχείριση Αριθμών που έχουν Μεταφερθεί 1.Επιτρέπεται στον πάροχο στον οποίο έχει πρωτογενώς εκχωρηθεί από την ΕΕΤΤ ομάδα αριθμών  να παραιτηθεί από τα δικαιώματα χρήσης της, όταν όλοι οι ενεργοποιημένοι αριθμοί της έχουν μεταφερθεί σε έναν άλλο πάροχο. Στην περίπτωση αυτή η συγκεκριμένη ομάδα αριθμών εκχωρείται υποχρεωτικά στον πάροχο-δέκτη. 2.Σε περίπτωση παραίτησης από τη σύνδεση συνδρομητή που έχει μεταφέρει τη σύνδεσή του σε άλλον πάροχο, ο αριθμός του επιστρέφει στον πάροχο στον οποίο έχει πρωτογενώς εκχωρηθεί από την ΕΕΤΤ η ομάδα αριθμών στην οποία ο αριθμός ανήκει. Άρθρο 13 Άσκηση Εποπτείας 1.Σκοπός της ασκήσεως εποπτείας από την ΕΕΤΤ είναι η διασφάλιση παροχής της υπηρεσίας φορητότητας αριθμών κλήσης κατά τον ορθολογικότερο τρόπο και σύμφωνα με τις διατάξεις της παρούσας Απόφασης. 2.Οι τηλεπικοινωνιακοί πάροχοι οφείλουν να υποβάλλουν στην ΕΕΤΤ σε ετήσια βάση στοιχεία σχετικά με το πλήθος των συνδρομητών τους στους οποίους παρέχονται υπηρεσίες φορητότητας αριθμών κλήσης, αναλυτικά για κάθε κατηγορία αριθμών. Ειδικότερα για τους γεωγραφικούς αριθμούς πρέπει να υπάρχει ανάλυση για κάθε Εθνικό Κωδικό Προορισμού. 3.Οι πάροχοι τηλεπικοινωνιακών δικτύων που παρέχουν υπηρεσίες φορητότητας αριθμών κλήσης πρέπει να παρέχουν στην ΕΕΤΤ κάθε επιπλέον σχετική με τη φορητότητα πληροφορία που θεωρείται απαραίτητη. Άρθρο 14 Τροποποιήσεις/Συμπληρώσεις 1.Η ΕΕΤΤ δύναται με Απόφασή της να τροποποιεί ή/και να συμπληρώνει τον παρόντα Κανονισμό. Για την τροποποίηση ή συμπλήρωση του παρόντος Κανονισμού, η ΕΕΤΤ δύναται να προβαίνει σε διαβουλεύσεις με τους ενδιαφερόμενους φορείς, ιδίως τους παρόχους τηλεπικοινωνιακών δικτύων ή/και υπηρεσιών και τους εκπροσώπους των χρηστών. 2.Όλα τα ενδιαφερόμενα μέρη μπορούν να υποβάλλουν προτάσεις στην ΕΕΤΤ για την τροποποίηση ή συμπλήρωση των διατάξεων του παρόντος Κανονισμού. Η ΕΕΤΤ εξετάζει τις υποβληθείσες προτάσεις και δύναται να προβεί σε διαβουλεύσεις με τα ενδιαφερόμενα μέρη. Οι υποβληθείσες προτάσεις δεν είναι δεσμευτικές για την ΕΕΤΤ. (Μετά τη σελ. 386,414) Σελ. 386,415 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.65 Άρθρο 15 Καταγγελίες και κυρώσεις Οι καταγγελίες για μη συμμόρφωση των παρόχων τηλεπικοινωνιακών δικτύων ή/και υπηρεσιών προς τις υποχρεώσεις που θεσπίζονται με τον παρόντα Κανονισμό υποβάλλονται στην ΕΕΤΤ, η οποία τις εξετάζει και δύναται να επιβάλλει τις διοικητικές κυρώσεις που προβλέπονται στο άρθρο 12, παράγραφος 1, του Νόμου 2867/2000, εκδίδοντας ειδικά αιτιολογημένη απόφαση, ύστερα από προηγούμενη ακρόαση των ενδιαφερομένων. Άρθρο 16 Έναρξη ισχύος Ο παρών Κανονισμός τίθεται σε ισχύ από την ημερομηνία δημοσίευσής του στην Εφημερίδα της Κυβερνήσεως. Άρθρο 2 Ορισμοί 1.«Γεωγραφική περιοχή»: η περιοχή του Ελληνικού γεωγραφικού χώρου όπως προσδιορίζεται στο Παράρτημα Ι της Απόφασης της ΕΕΤΤ 206/2/29.1.2001 «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» (ΦΕΚ 127/Β/2001) και αντιστοιχεί σε έναν Εθνικό Κωδικό Προορισμού. «Επαναδρομολόγηση»: η διαδικασία πληροφόρησης σχετικά με την ταυτότητα του παρόχου-δέκτη του αριθμού. «Πάροχος-δέκτης»: ο τηλεπικοινωνιακός πάροχος προς τον οποίο πραγματοποιείται η μεταφορά του αριθμού. «Πάροχος-δότης»: ο τηλεπικοινωνιακός πάροχος από τον οποίο πραγματοποιείται η μεταφορά του αριθμού. «Φορητότητα Αριθμού Κλήσης»: η δυνατότητα των Τελικών Χρηστών να διατηρούν τον ή τους γεωγραφικούς ή μη αριθμούς κλήσης τους όταν αλλάζουν φορέα παροχής υπηρεσίας, τοποθεσία ή τύπο υπηρεσίας. «Στο πλαίσιο του παρόντος, η έννοια «συνδρομητής» περιλαμβάνει τους συνδρομητές σταθερής και κινητής τηλεφωνίας καθώς και τους χρήστες υπηρεσιών προπληρωμένου χρόνου καρτοκινητής τηλεφωνίας.». Το μέσα σε «» εδάφιο προστέθηκε με το άρθρ. 1 της με αριθ. 351/75/20-27 Μαΐου 2005 απόφ. ΕΕΤΤ (ΦΕΚ Β΄ 717). 22.ΔΑ.α.65 Οργάνωση και Λειτουργία των Τηλεπικοινωνιών - Ε.Ε.Τ.Τ. 2.Επιπλέον ισχύουν οι ορισμοί του άρθρου 2 του Ν. 2867/2000, του άρθρου 2 του Π.Δ. 165/1999, του άρθρου 2 της Απόφασης της ΕΕΤΤ 206/2/29.1.2001 «Εθνικό Σχέδιο Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών» και του άρθρου 2 της Απόφασης της ΕΕΤΤ 207/6/2.2.2001 «Κανονισμός Διαχείρισης και Εκχώρησης Αριθμών του Εθνικού Σχεδίου Αριθμοδότησης για τις Υπηρεσίες Τηλεφωνίας και Κινητών και Προσωπικών Επικοινωνιών». Άρθρο 3 Φορητότητα Γεωγραφικών Αριθμών 1.Οι πάροχοι σταθερών τηλεπικοινωνιακών δικτύων ή/και υπηρεσιών υποχρεούνται να διασφαλίζουν τη φορητότητα γεωγραφικών αριθμών, ώστε οι συνδρομητές να μπορούν να διατηρούν τον ή τους αριθμούς τους στο σταθερό δημόσιο τηλεφωνικό δίκτυο και στο Ψηφιακό Δίκτυο Ενοποιημένων Υπηρεσιών (ISDN) όταν αλλάζουν τον τηλεπικοινωνιακό οργανισμό που παρέχει τις σταθερές τηλεπικοινωνιακές υπηρεσίες εντός της ίδιας γεωγραφικής περιοχής. Η διευκόλυνση αυτή είναι διαθέσιμη το αργότερο την 1η Ιανουαρίου 2003. 2.Όλοι οι πάροχοι τηλεπικοινωνιακών δικτύων ή/και υπηρεσιών που παρέχουν υπηρεσίες με χρήση γεωγραφικών αριθμών είναι υποχρεωμένοι να υλοποιήσουν τις διαδικασίες εισαγωγής και εξαγωγής αριθμών στο δίκτυό τους ώστε να είναι διαθέσιμη η φορητότητα γεωγραφικών αριθμών, σύμφωνα με τις διατάξεις της παραγράφου 1 του παρόντος άρθρου. 3.Οι νεοεισερχόμενοι στην αγορά πάροχοι μετά την 1η Ιανουαρίου 2003, υποχρεούνται να παρέχουν φορητότητα γεωγραφικών αριθμών σε μια γεωγραφική περιοχή είτε από την ημερομηνία έναρξης παροχής υπηρεσιών είτε εντός δύο μηνών από την ημερομηνία της πρώτης εκχώρησης από την ΕΕΤΤ ομάδας αριθμών στη συγκεκριμένη γεωγραφική περιοχή, ανάλογα με το ποιο από τα δύο γεγονότα επέρχεται τελευταίο. Οι ανωτέρω διατάξεις δεν περιορίζουν κατ’ ουδένα τρόπο τις υποχρεώσεις των παρόχων που απορρέουν από τη νομοθεσία και τους κανονισμούς σχετικά με την εκχώρηση αριθμών. 4.Ένας πάροχος οφείλει να ανταποκριθεί στο αίτημα ενός άλλου παρόχου για έναρξη διεκπεραίωσης αιτήσεων φορητότητας γεωγραφικών αριθμών σε μια συγκεκριμένη γεωγραφική περιοχή εντός τριάντα ημερών. 5.Η διαδικασία φορητότητας γεωγραφικών αριθμών αρχίζει μετά από αίτημα συνδρομητή, όπως προβλέπεται στο άρθρο 9 της παρούσας Απόφασης.  Στην περίπτωση που οι μεταφερόμενοι αριθμοί ανήκουν σε ομάδα αριθμών, είναι δηλαδή διαδοχικοί και ο συνδρομητής χρειάζεται περισσότερους αριθμούς συνεχόμενους αυτών που διαθέτει, τότε έχει το δικαίωμα να αιτηθεί τη μεταφορά αυτών των συνεχόμενων αριθμών, υπό την προϋπόθεση ότι αυτοί οι αριθμοί δεν έχουν εκχωρηθεί προηγουμένως σε άλλους. Άρθρο 4 Φορητότητα Αριθμών Κινητής Τηλεφωνίας 1.Οι πάροχοι κινητών τηλεπικοινωνιακών δικτύων ή/και υπηρεσιών είναι υποχρεωμένοι να διασφαλίζουν τη φορητότητα αριθμών κινητής τηλεφωνίας, ώστε οι συνδρομητές να μπορούν να διατηρούν τον ή τους αριθμούς τους στο δημόσιο δίκτυο κινητής τηλεφωνίας όταν αλλάζουν τον οργανισμό που παρέχει τις τηλεπικοινωνιακές υπηρεσίες. Η διευκόλυνση αυτή είναι διαθέσιμη το αργότερο την 1η Ιουλίου 2003. 2.Όλοι οι πάροχοι τηλεπικοινωνιακών δικτύων ή/και υπηρεσιών που παρέχουν υπηρεσίες με χρήση αριθμών κινητής τηλεφωνίας είναι υποχρεωμένοι να υλοποιήσουν τις διαδικασίες εισαγωγής και εξαγωγής αριθμών στο δίκτυό τους ώστε να είναι διαθέσιμη η φορητότητα αριθμών κινητής τηλεφωνίας, σύμφωνα με τις διατάξεις της παραγράφου 1 του παρόντος άρθρου. 3.Οι νεοεισερχόμενοι στην αγορά πάροχοι μετά την 1η Ιουλίου 2003, υποχρεούνται να παρέχουν φορητότητα αριθμών κινητής τηλεφωνίας είτε από την ημερομηνία έναρξης παροχής υπηρεσιών είτε εντός δύο μηνών από την ημερομηνία της πρώτης εκχώρησης από την ΕΕΤΤ αντίστοιχης ομάδας αριθμών, ανάλογα με το ποιο από τα δύο γεγονότα επέρχεται τελευταίο. Οι ανωτέρω διατάξεις δεν περιορίζουν κατ’ ουδένα τρόπο τις υποχρεώσεις των παρόχων που απορρέουν από τη νομοθεσία και τους κανονισμούς σχετικά με την εκχώρηση αριθμών. 4.Η διαδικασία φορητότητας αριθμών κινητής τηλεφωνίας αρχίζει μετά από αίτημα συνδρομητή, όπως προβλέπεται στο άρθρο 9 της παρούσας Απόφασης. (Μετά τη σελ. 386,406) Σελ. 386,407 Τεύχος      Σελ.        Οργάνωση και Λειτουργία των Τηλεπικοινωνιών - Ε.Ε.Τ.Τ. 22.ΔΑ.α.65 Άρθρο 5 Φορητότητα Μη Γεωγραφικών Αριθμών 1.Οι πάροχοι τηλεπικοινωνιακών δικτύων ή/και υπηρεσιών είναι υποχρεωμένοι να διασφαλίζουν τη φορητότητα μη γεωγραφικών αριθμών, ώστε οι συνδρομητές να μπορούν να διατηρούν τον ή τους αριθμούς τους όταν αλλάζουν τον οργανισμό που παρέχει τις τηλεπικοινωνιακές υπηρεσίες σε οποιαδήποτε θέση. Η διευκόλυνση αυτή είναι διαθέσιμη το αργότερο την 1η Ιανουαρίου 2003. 2.Όλοι οι πάροχοι τηλεπικοινωνιακών δικτύων ή/και υπηρεσιών που παρέχουν υπηρεσίες με χρήση μη γεωγραφικών αριθμών είναι υποχρεωμένοι να υλοποιήσουν τις διαδικασίες εισαγωγής και εξαγωγής αριθμών στο δίκτυό τους, ώστε να είναι διαθέσιμη η φορητότητα μη γεωγραφικών αριθμών, σύμφωνα με τις διατάξεις της παραγράφου 1 του παρόντος άρθρου. 3.Οι νεοεισερχόμενοι στην αγορά πάροχοι μετά την 1η Ιανουαρίου 2003, υποχρεούνται να παρέχουν φορητότητα μη γεωγραφικών αριθμών είτε από την ημερομηνία έναρξης παροχής υπηρεσιών είτε εντός δύο μηνών από την ημερομηνία της πρώτης εκχώρησης από την ΕΕΤΤ αντίστοιχης ομάδας αριθμών, ανάλογα με το ποιο από τα δύο γεγονότα επέρχεται τελευταίο. Οι ανωτέρω διατάξεις δεν περιορίζουν κατ’ ουδένα τρόπο τις υποχρεώσεις των παρόχων που απορρέουν από τη νομοθεσία και τους κανονισμούς σχετικά με την εκχώρηση αριθμών. 4.Η διαδικασία φορητότητας μη γεωγραφικών αριθμών αρχίζει μετά από αίτημα συνδρομητή, όπως προβλέπεται στο άρθρο 9 της παρούσας Απόφασης. 5.Οι κατηγορίες μη γεωγραφικών αριθμών για τους οποίους εφαρμόζεται η υποχρέωση φορητότητας αριθμών είναι οι ακόλουθες: α)εταιρικοί αριθμοί και αριθμοί πρόσβασης σε VPN (σειρά 50) β)προσωπικοί αριθμοί (σειρά 70) γ)αριθμοί ατελούς χρέωσης (σειρά 800) δ)αριθμοί μεριζόμενου κόστους (σειρά 801) ε)αριθμοί για κλήσεις μέσω κάρτας (σειρά 807) στ)αριθμοί πρόσθετης χρέωσης (σειρά 90) Η ΕΕΤΤ δύναται με αιτιολογημένη Απόφασή της να άρει ή να επεκτείνει και σε άλλες σειρές ή/και κατηγορίες μη γεωγραφικών αριθμών την υποχρέωση φορητότητας κατά περίπτωση. Σελ. 386,408 Τεύχος      Σελ.        Άρθρο 6 Ευθύνη Δρομολόγησης κλήσεων προς αριθμούς που έχουν μεταφερθεί 1.Το αργότερο μέχρι την 1η Ιουλίου 2003, ο πάροχος στον οποίον έχει πρωτογενώς εκχωρηθεί η ομάδα αριθμών στην οποία ανήκει ο μεταφερόμενος αριθμός και ο πάροχος-δέκτης του μεταφερόμενου αριθμού, έχουν την ευθύνη για τη σωστή δρομολόγηση των κλήσεων και ενεργούν προς τούτο με αμοιβαίο συντονισμό (αμοιβαία εξαρτημένη λύση), κατόπιν ειδικής μεταξύ τους συμφωνίας. 2.Από την 1η Ιουλίου 2003, ο πάροχος από το δίκτυο του οποίου γίνεται η εκκίνηση της κλήσης έχει ο ίδιος την υποχρέωση και την ευθύνη της δρομολόγησής της, ανεξάρτητα από το δίκτυο στο οποίο ανήκει η αντίστοιχη ομάδα αριθμών καθώς και την υποχρέωση καταβολής των αναλογούντων τελών σε περίπτωση που χρησιμοποιεί τις υπηρεσίες ενός άλλου παρόχου, ο οποίος χειρίζεται τις λειτουργίες δρομολόγησης (ανεξάρτητη λύση). Τα δίκτυα από τα οποία εκκινούν κλήσεις συμπεριλαμβάνουν τόσο τα σταθερά ή κινητά δίκτυα που παρέχουν την πρόσβαση όσο και τα δίκτυα των επιλεγμένων/προεπιλεγμένων φορέων, στην περίπτωση της επιλογής/προεπιλογής φορέα. Για τις ανάγκες του παρόντος κανονισμού στην περίπτωση της πλήρους αδεσμοποίητης πρόσβασης στον τοπικό βρόχο, ο πάροχος από το δίκτυο του οποίου γίνεται η εκκίνηση των κλήσεων θεωρείται ο δικαιούχος της πρόσβασης στον τοπικό βρόχο. 22.ΔΑ.α.65 Οργάνωση και Λειτουργία των Τηλεπικοινωνιών - Ε.Ε.Τ.Τ. Ο πάροχος από το δίκτυο του οποίου εκκινούν οι κλήσεις μπορεί: α)είτε να δρομολογήσει ο ίδιος την κλήση, β)είτε να δρομολογήσει την κλήση προς άλλον πάροχο και να χρησιμοποιήσει τις υπηρεσίες δρομολόγησης του παρόχου αυτού, καταβάλλοντας σε αυτόν τα αναλογούντα τέλη. Οι πληροφορίες που απαιτούνται για τη σωστή δρομολόγηση των κλήσεων λαμβάνονται από την Εθνική Βάση Δεδομένων Αναφοράς για τη Φορητότητα, η οποία δημιουργείται σύμφωνα με τα οριζόμενα στο άρθρο 10 της παρούσας Απόφασης. Όλοι οι πάροχοι είναι υποχρεωμένοι να λαμβάνουν κατά τακτά χρονικά διαστήματα τα σχετικά στοιχεία της ανωτέρω βάσης, ώστε να ανταποκρίνονται πλήρως στις υποχρεώσεις τους που απορρέουν για τη δρομολόγηση των κλήσεων, όπως προβλέπονται στις διατάξεις της παρούσας Απόφασης. Η ΕΕΤΤ με Απόφαση της δύναται να προσδιορίζει επακριβώς το χρόνο που πρέπει να μεσολαβεί ανάμεσα σε δύο διαδοχικές λήψεις στοιχείων από τη βάση φορητότητας για κάθε πάροχο. 3.Οι διατάξεις των παραγράφων 1 και 2 του παρόντος άρθρου, ισχύουν τόσο για τη φορητότητα γεωγραφικών αριθμών όσο και για τη φορητότητα μη γεωγραφικών αριθμών, συμπεριλαμβανομένης της φορητότητας αριθμών κινητής τηλεφωνίας. 4.Όλοι οι πάροχοι προετοιμάζουν έγκαιρα τα δίκτυά τους ώστε να είναι έτοιμα για την υλοποίηση της δρομολόγησης των κλήσεων σύμφωνα με τις διατάξεις του παρόντος άρθρου. Άρθρο 7 Κανόνες Δρομολόγησης κλήσεων προς αριθμούς που έχουν μεταφερθεί 1.Από την 1η Ιουλίου 2003, η ευθύνη της σωστής δρομολόγησης κλήσεων που εκκινούν εντός της Ελληνικής Επικράτειας ανήκει στον πάροχο από το δίκτυο του οποίου εκκινεί η κλήση, ενώ για την περίπτωση κλήσεων που προέρχονται εκτός Ελληνικής Επικράτειας, η ευθύνη της σωστής δρομολόγησης ανήκει στον πάροχο από το δίκτυο του οποίου παραλαμβάνεται αρχικά η κλήση. Ο πάροχος που έχει την ευθύνη της δρομολόγησης δύναται να αποφασίσει ο ίδιος να προβεί στις απαραίτητες διαδικασίες για τη δρομολόγηση ή να προωθήσει την κλήση σε κάποιον άλλο πάροχο για να προβεί αυτός στις απαραίτητες πρόσθετες διαδικασίες δρομολόγησης. Οι πάροχοι με σημαντική ισχύ στην αγορά είναι υποχρεωμένοι να παρέχουν σε εύλογη τιμή, εφόσον τους ζητηθεί από κάποιον πάροχο, υπηρεσίες επαναδρομολόγησης για τη σωστή δρομολόγηση των κλήσεων προς αριθμούς που έχουν μεταφερθεί. Ο πάροχος στον οποίο έχει πρωτογενώς από την ΕΕΤΤ εκχωρηθεί η ομάδα αριθμών στην οποία ανήκει ο αριθμός που έχει μεταφερθεί είναι υποχρεωμένος, εφόσον του ζητηθεί από κάποιο πάροχο, να παρέχει τις υπηρεσίες επαναδρομολόγησης για τη σωστή δρομολόγηση των κλήσεων προς τον αριθμό αυτό. Σε περίπτωση που ο πάροχος στον οποίο έχει πρωτογενώς από την ΕΕΤΤ εκχωρηθεί η ομάδα αριθμών στην οποία ανήκει ο αριθμός που έχει μεταφερθεί έχει και σημαντική ισχύ στην αγορά παρέχει τις υπηρεσίες επαναδρομολόγησης σε εύλογη τιμή. 2.Η πληροφορία επαναδρομολόγησης που αφορά τη σωστή δρομολόγηση των κλήσεων προς αριθμούς που έχουν μεταφερθεί συνίσταται στη χρήση προθέματος δρομολόγησης. Το πρόθεμα δρομολόγησης περιλαμβάνει την ταυτότητα του δικτύου το οποίο δέχεται την κλήση και εναλλακτικά μπορεί να περιλαμβάνει επιπλέον και την ταυτότητα του κέντρου μεταγωγής. Η δομή των προθεμάτων και ο τρόπος εκχώρησής τους θα καθοριστεί με μελλοντική Απόφαση της ΕΕΤΤ. 3.Οι διατάξεις των παραγράφων 1 και 2 του παρόντος άρθρου ισχύουν για όλους τους παρόχους, σταθερών και κινητών δικτύων καθώς και για τους γεωγραφικούς, μη γεωγραφικούς και αριθμούς κινητής τηλεφωνίας. 4.Σε περίπτωση που υπάρχουν διαφωνίες μεταξύ των παρόχων για την εφαρμογή των οριζομένων στις παραγράφους 1 και 2 του παρόντος άρθρου, εφαρμόζονται οι διατάξεις του άρθρου 15 του Π.Δ. 165/1999 (ΦΕΚ 159/Α/1999) σε σχέση με την επίλυση διαφορών μεταξύ των παρόχων.